Stasys Jokubka

Stasys Jonas Jokubka (1909 m. gegužės 8 d. Bridžportas, JAV – 1998 m. spalio 19 d. Brazilija) – Amerikos lietuvių visuomenės veikėjas, žurnalistas.

 Biografija 
1913 m. su tėvais atvyko į Lietuvą. Mokėsi Panevėžio gimnazijoje, Panevėžio mokytojų seminarijoje.

1927 m. emigravo į Braziliją. Dirbo kavos plantacijose, įvairius darbus San Paule. Nuo 1928 m. bendradarbiavo periodinėje spaudoje – laikraščiuose „Rytojus“, „Mūsų žodis“, „Darbas“. 1946 m. su kitais surengė Pietų Amerikos lietuvių suvažiavimą Montevidėjuje. Po Antrojo pasaulinio karo daug kartų lankėsi Lietuvoje, bendradarbiavo su sovietine valdžia. Nuo 1947 m. Čikagoje dirbo laikraščio „Vilnis“ redakcijoje, 1972–1990 m. redaktorius. 1990 m. išvyko į Braziliją. 

Parašė propagandinės publicistikos, apsakymų, atsiminimų knygų.

 Bibliografija 
 Lietuva šiandien, su A. Margeriu, kelionių po Lietuvą įspūdžių knyga, 1960 m.
 Tėvų žemė, 1971 m.
 Brazilijos plantacijoje, apsakymų ir apybraižų rinkinys, 1962 m.
 Iš mano gyvenimo knygos, 1988 m.

 Šaltiniai 

Kategorija:Lietuvos žurnalistai
Kategorija:Lietuvos rašytojai
Kategorija:Brazilijos lietuviai
Kategorija:JAV lietuviai